Diari Oficial de la Generalitat Valenciana


Sumari del DOGV 5040, del 01-07-2005 (2005/7677)

Informació pública del programa per al desenvolupament de l'actuació integrada de la unitat d'execució única del pla parcial de millora del sòl industrial La Florida, en les normes subsidiàries de planejament municipal de Salinas.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7677


Organisme emissor
:   Ajuntament de Salinas

Tipus de document
:   Anunci

Informació pública del programa per al desenvolupament de l'actuació integrada de la unitat d'execució única del pla parcial de millora del sòl industrial La Florida, en les normes subsidiàries de planejament municipal de Salinas. [2005/Q7677]
  
Una vegada redactat per este ajuntament el programa per al desenvolupament de l'actuació integrada de la unitat d'execució única del pla parcial de millora del sòl industrial La Florida, de les normes subsidiàries de planejament municipal de Salinas, així com l'avantprojecte d'urbanització i els projectes d'homologació i el pla parcial de l'esmentada actuació urbanística, el Ple de l'Ajuntament, en la sessió feta el dia 29 de juny de 2005, ha acordat l'exposició al públic durant el termini de 20 dies de tota la documentació esmentada, la qual es troba a disposició de qualsevol persona interessada a les oficines municipals.
  
Durant el període d'exposició de 20 dies, comptadors des de la publicació del present edicte en el Diari Oficial de la Generalitat Valenciana, es podrà consultar la documentació abans esmentada i s'admetran tant al·legacions com alternatives tècniques a les contingudes en el programa, i després de la seua conclusió, els qui, sent-ne o no propietaris de terrenys afectats tinguen interessos a competir per a ser seleccionats com a adjudicataris del corresponent programa, podran presentar proposicions juridicoeconòmiques. Estes últimes, les proposicions juridicoeconòmiques, podran presentar-se durant els cinc dies següents al venciment del termini dels 20 dies abans esmentats.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, acompanyada, si escau, de projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats c) i d) de l'article 32 abans assenyalat.
  
Els terminis anteriorment indicats es prorrogaran per 20 dies addicionals si durant els 10 dies primers d'informació pública alguna persona es compromet a presentar una alternativa tècnica substancialment diferent de la inicial i en presta caució en la quantia que reglamentàriament es determine. La pròrroga es farà constar en l'expedient i es comunicarà als qui pel fet de desconéixer-ho van presentar pliques prematurament.
  
L'acte d'obertura de pliques es farà en la següent data hàbil a la de conclusió per a presentar-les, del desenvolupament i resultat del qual s'alçarà acta. Si este dia fóra dissabte, es postergarà al següent dia hàbil.